**भारत सरकार**

**मानव संसाधन विकास मंत्रालय**

**स्‍कूल शिक्षा और साक्षरता विभाग**

**राज्य सभा**

**अतारांकित प्रश्न संख्या : 2142**

**उत्तर देने की तारीखः 12.05.2016**

परीक्षा केन्द्रों में प्रवेश करने से पहले लबादा हटाया जाना

2142. श्री अब्दुल वहाबः

**क्या** मानव संसाधन विकास मंत्री **यह बताने की कृपा करेंगे कि:**

**(क) क्या सरकार के ध्यान में यह बात आई है कि कई राज्यों में अल्पसंख्यक समुदाय की छात्राओं को परीक्षा देने हेतु परीक्षा केन्द्र में प्रवेश करने से पहले अपना लबादा (बुर्का) हटाने के लिए विवश किया जाता है; और**

**(ख) यदि हां, तो क्या सरकार ने इस संबंध में राज्य सरकारों से कोई रिपोर्ट तलब की है, यदि हां, तो तत्संबंधी ब्यौरा क्या है?**

**उत्तर**

मानव संसाधन विकास मंत्री

**(**श्रीमती स्‍मृति ज़ूबिन इरानी)

**(क) : जहां तक केंद्रीय माध्‍यमिक शिक्षा बोर्ड का संबंध है, बोर्ड में अल्‍पसंख्‍यक वर्ग की छात्राओं से ऐसी कोई परिवाद/शिकायत प्राप्‍त नहीं हुई है कि परीक्षा केंद्रों में प्रवेश से पहले उन्‍हें अपना लबादा (बुर्का) हटाने के लिए विवश किया जाता है। सीबीएसई द्वारा दिनांक 01.05.2016 को आयोजित अखिल भारतीय प्री-मेडिकल/प्री-डेन्‍टल प्रवेश परीक्षा (एआईपीएमटी) /एनईईटी चरण-। परीक्षा में पारम्‍परिक धार्मिक परिधान पहनने वाले उम्‍मीदवारों को समुचित खाना-तलाशी के लिए केन्‍द्र पर एक घंटा पहले रिपोर्ट करने के लिए कहा गया था।**

**(ख) : उपर्युक्‍त (क) के मद्देनज़र प्रश्‍न नहीं उठता।**

**\*\*\*\*\*\*\*\***